خانۂ کعبہ کا محاصرہ،  مشرف کی حکمت عملی اور شیعوں کا کردار
Part 3

ریاض میں ہنگامی صورتِ حال کا آغاز ہو چکا تھا۔ شاہ خالد نے فوری طور پر مشیروں کو طلب کر لیا اور اس غیرمعمولی صورتِ حال سے نمٹنے کے طریقوں پر غور شروع ہو گیا۔ اسی اجلاس میں ہونے والے ایک فیصلے کے تحت سعودی عرب کی سرحدیں بند کر دی گئیں اور تمام ملک عملاً باقی دنیا سے کٹ کر رہ گیا۔ کعبہ کے اردگرد کا علاقہ خالی کروا لیا گیا، شہر کی بجلی اور ٹیلی فون لائنیں کاٹ دی گئیں اور پولیس اور فوج نے مورچے سنبھال لیے۔

ادھر قحطانی کے بڑے بھائی کی جانب سے مرکزی لاؤڈ سپیکر سے تقریروں کا سلسلہ جاری تھا: ’مہدی کا ظہور ہو چکا ہے اور آخرت کی گھڑی آن پہنچی ہے۔‘